
FTESË PËR PJESËMARRJE
NË PANAIRIN NDËRKOMBËTAR “TIRANA INTERNATIONAL FAIR 32”, TIRANË 2026


Ministria e Bujqësisë dhe Zhvillimit Rural fton subjektet që operojnë në sektorin e bujqësisë të marrin pjesë në Panairin Ndërkombëtar “Tirana International Fair 32” (TIF32-2026), që do të zhvillohet më 3 - 6 nëntor 2026, në Pallatin e Kongreseve, Tiranë.

Ky panair është një platformë ndërkombëtare për promovimin e bizneseve, produkteve dhe shërbimeve, krijimin e kontakteve tregtare dhe zhvillimin e bashkëpunimit ndërmjet kompanive shqiptare dhe të huaja. Me konceptin e ri “The Fair of Fairs”, panairi bashkon sektorë të ndryshëm ekonomikë në pesë ekspozita të specializuara, që zhvillohen paralelisht dhe krijojnë mundësi bashkëpunimi ndërmjet industrive.

Shërbimi “Hosted Buyers” krijon mundësi takimesh B2B ndërmjet prodhuesve shqiptarë me potencial eksporti dhe blerësve ndërkombëtarë, importuesve, distributorëve e rrjeteve tregtare, me qëllim promovimin e produkteve shqiptare dhe nxitjen e eksporteve.
Në kuadër të këtij shërbimi do të organizohen takime të strukturuara B2B ndërmjet blerësve ndërkombëtarë dhe prodhuesve shqiptarë, me qëllim promovimin e produkteve shqiptare në tregjet e huaja, krijimin e partneriteteve tregtare dhe nxitjen e eksporteve.
Zbatimi i shërbimit përcaktohet nga organizatori Klik Ekspo Grup, në koordinim me Ministrinë e Bujqësisë dhe Zhvillimit Rural dhe në përputhje me programin e takimeve B2B/B2G të TIF32.


Ftojmë të gjitha subjektet që i përkasin sektorit bujqësor, të marrin pjesë në “TIF 32- 2026” duke na dërguar me e-mail një prezantim të shkurtër të kompanisë, brenda datës 1 nëntor 2026, në adresën: info@bujqesia.gov.al.

Në vijim, do t’Ju informojmë mbi detaje të mëtejshme rreth pjesëmarrjes Suaj në këtë panair.


	
Adresa: Bulevardi “Dëshmorët e Kombit”, Nr. 2, Tiranë; Tel/Fax: 042226 911; Web: www.bujqesia.gov.al

